ועדת הכלכלה, כנסת 23, פרוטוקול מספר 188, 2021-02-08 11:30

יעקב מרגי: שלום לכולם, אני מתכבד לפתוח את ישיבת הכלכלה של הכנסת בנושא הצעת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות בתחום התחבורה) (תיקון מס' 7), התשפ"א-2021.

יעקב מרגי: משרד התחבורה, בבקשה.

עופר לוי: בוקר טוב.

עופר לוי: מאחר ותקנות הידוק הגבלות הסתיימו ואנחנו חוזרים למתכונת ההפעלה הרגילה, אנחנו רוצים להוסיף למתכונת הזו את האפשרות של אנשים שמתניידים בכיסא גלגלים, לעלות לאוטובוס מעבר למכסה שתאושר.

עופר לוי: המכסה אמורה לחזור לקובץ תקנות 8934, שהיא מ-50% ל-75%.

יעקב מרגי: אתה עומד מאחורי זה ששמרו באמת על 50% בתחבורה ציבורית?

יעקב מרגי: זה נאכף?

יעקב מרגי: אתה לא חייב בתשובה כדי לא לאלץ אותך לשקר לנו.

יעקב מרגי: היו מקרים שה-50% לא נאכפו.

טלי פלוסקוב: שלום אדוני, הגעתי מוועדת העבודה הרווחה והבריאות שם בקשו מאתנו לאשר תקנות של משרד התחבורה שמאשר להוסיף קווי אוטובוסים בין עירוניים כתגבור לקווים עירוניים.

טלי פלוסקוב: הבעיה שהאוטובוסים האלה יהיו לא נגישים.

טלי פלוסקוב: מדברים על זה שיש חוסר שוויון לאנשים עם מוגבלות מול אנשים רגילים.

יעקב מרגי: אנחנו אמורים לתת את האיזון.

טלי פלוסקוב: לפני שאני מאשרת את התקנות אני רוצה להיות בטוחה שכאן בוועדה מאשרים את האופציה שנותנת את האפשרות לאדם עם מוגבלות לעלות לאוטובוס, גם אם התפוסה מלאה.

יעקב מרגי: נעשה על זה את הדיון הכי יעיל, אחרי הקראת התקנות.

טל וינר שילה: "תקנות סמכויות מיוחדות להתמודדות עם נגיף הקורונה החדש (הוראת שעה)(הגבלת פעילות בתחום התחבורה) (תיקון מס' 7), התשפ"א-2021 בתוקף סמכותה לפי סעיפים 4,8,12,23 עד 25 ו-27 לחוק סמכויות מיוחדות להתמודדות עם נגיף הקורונה החדש (הוראת שעה), התש"ף-2020 (להלן - החוק), ובהתקיים דחיפות כאמור בסעיף 4(ד)(3) לחוק, מתקינה הממשלה תקנות אלה: תיקון תקנה 7

טל וינר שילה: "(1ג) על אף האמור בפסקאות (1)(א) או (ה) או (1א), נוסע המתנייד בכיסא גלגלים לא ייכלל במספר הנוסעים המרבי הקבוע בפסקאות האמורות, לפי העניין, ובלבד שהוא יושב במקום שהוקצה לכיסא גלגלים כאמור בתקנות 5(10), 21(7)(ג) או 26(ב)(17)(ב) לתקנות נגישות שירותי תחבורה ציבורית, לפי העניין".

טל וינר שילה: תיקון תקנה 26

טל וינר שילה: תחילה

איתי עצמון: אני מבקש לשאול לעניין האוטובוסים בהם יחול ההסדר הזה.

איתי עצמון: מה לגבי אוטובוס מפרקי בקו שירות?

איתי עצמון: לא מניתם את זה כאן.

איתי עצמון: התייחסתם לאוטובוס עירוני בקו שירות, לרכבת ארצית ולרכבת מקומית הרכבת הקלה.

עופר לוי: למיטב ידיעתי אני לא יודע שיש מקום באוטובוס מפרקי.

עופר לוי: במידה ויש מקום, נתקן גם את זה.

יעקב מרגי: הוא בהגדרה נפרדת?

איתי עצמון: הוא לא מנוי כאן.

איתי עצמון: אם אני מתייחס לאמצעי התחבורה שמנויים בתקנה 7 יש אוטובוס עירוני בקו שירות, אוטובוס בין עירוני בקו שירות, אוטובוס מפרקי בקו שירות.

איתי עצמון: אתם התייחסתם רק לאוטובוס עירוני בקו שירות, לא לאוטובוס מפרקי.

עופר לוי: אני בודק את זה.

איתי עצמון: שאלה שנייה, מה דינו של מלווה ברכבת ארצית?

עופר לוי: לא הכנסנו מלווה למגבלת התפוסה, לרוב, אנשים שנעים בכיסאות גלגלים מקבלים את הסיוע מצוות הרכבת.

יעקב מרגי: אם כבר מוציאים אותם מהמכסה, אנחנו מכירים מקרים שיש מישהו שדוחף את הכיסא, הוא לא ישאיר את המטפל/ת שלו בחוץ כי הם לא במכסה.

טל וינר שילה: אנחנו נבחן את זה עם גורמי המקצוע.

טל וינר שילה: אני רוצה להדגיש שמדובר במקום ייעודי שמופרד הרבה פעמים משאר המקומות באוטובוס, לכן החשש להדבקה יורד מעט.

טל וינר שילה: בנוסף, מדובר בכמות של אדם אחד מעבר למכסה.

טלי פלוסקוב: אז את פוסלת מהמלווה את האופציה לעלות.

טל וינר שילה: אנחנו נבחן את הנושא.

יעקב מרגי: מתי תבחנו?

יעקב מרגי: אני צריך לדעת אם לאשר או לא לאשר.

יעקב מרגי: תתייעצו בינתיים.

הר טוב: שמי מיכל שיק הר טוב מנציבות שוויון זכויות לאנשים עם מוגבלות ממשרד המשפטים.

הר טוב: אין משמעות להחרגה של כיסא גלגלים אם לא יוחרג מלווה.

הר טוב: זה אומר שהוא פשוט יישאר בתחנה.

הר טוב: דבר נוסף, בקשנו במסגרת ועדת העבודה הרווחה שתהיה קדימות, תעדוף לאנשים עם מוגבלות בניידות שנראית לעין כמו הליכונים, קבים וכו'.

הר טוב: משרד התחבורה מתנגד ועומד על רגליו האחוריות.

יעקב מרגי: חבל שאנחנו צריכים לתת תעדוף בחוק, אצלי זה מובנה.

יעקב מרגי: אם אצטרך לרדת מהאוטובוס עבור אדם כזה, אני ארד.

הר טוב: ברגע שמכניסים הסדר לא שוויוני, קווים עירוניים חייבים להיות נגישים היום.

הר טוב: בגלל שזה זמן קורונה הם מתגברים באוטובוסים לא נגישים.

יעקב מרגי: שמענו את הדרישה.

יעקב מרגי: אני לא יודע לענות לך על תעדופים, אנחנו מדברים כרגע על המלווה ועל אוטובוס מפרקי.

נעמה דניאל: החריג שמוצע כאן במסגרת התפוסה חל רק לגבי אדם בכיסא גלגלים.

נעמה דניאל: באחת התקנות שאתם בעצמכם מפנים אליה, תקנה 21(7) לתקנות שוויון זכויות, יש עוד שני סוגים של אנשים עם מוגבלות.

נעמה דניאל: אנשים עם מוגבלות שנעים ללא כיסא גלגלים ומקום ישיבה לאדם עיוור המלווה בכלב נחיה, שגם להם צריכים להקצות מקומות.

נעמה דניאל: האנשים האלה לא נכללים בחריג הזה.

עופר לוי: החריג הזה מיועד רק לאנשים שיש להם את המקום הספציפי של ההירתמות לכיסא הגלגלים.

טל וינר שילה: מבחינת משרד הבריאות, החריג לאדם עם כיסא גלגלים ניתן מכיוון שמדובר במקום ייעודי.

טל וינר שילה: אנשים עם מוגבלות, גם יכולים להידבק ולהדביק.

טל וינר שילה: לכן החרגה גורפת של כל אדם עם מוגבלות בניידות יכולה לגרום חלילה להדבקה, מכיוון שבאותו מקרה יכולים היום להגיע לתפוסה של 100%, אם נניח באותו זמן נתון נמצאים באוטובוס מספר רב של אנשים עם מוגבלות.

טל וינר שילה: התפוסה יכולה לגרום להדבקה באותה מידה, גם אם מדובר באדם עם מוגבלות.

יעקב מרגי: אני לא יכול לתקן את התקנות האלה.

יעקב מרגי: גם אם יתנו לי תשובה חיובית עכשיו, הדבר היחיד שאני יכול לעשות זה לא לתת לכם את התקופה במלואה.

יעקב מרגי: לאשר את זה תחת תקופת ביניים ובזמן הזה תביאו תיקון.

טל וינר שילה: אין כרגע גורם מקצועי לבחון את זה, נבחן את זה, אבל לא בטוח שהדבר יתכן מבחינה מקצועית, לאפשר חריגה ברכבת לדוגמה.

מטי יוגב: איך הוא אמור לעלות?

מטי יוגב: צריך לעשות הפוך, להתקין את זה יחד עם מלווה.

טלי פלוסקוב: מתכוונים לא רק לאדם בכיסא גלגלים.

טלי פלוסקוב: מה יהיה עם קשיש שבא עם הליכון, איך יעלה לאוטובוס?

יעקב מרגי: השאלות מתבקשות, למרות שזה זמני ואנחנו צריכים להסתכל במצב של איזון.

יעקב מרגי: אנחנו רוצים מצד אחד לעזור לאותן אוכלוסיות עם מוגבלות אבל צריכים גם להסתכל על שלומם וביטחונם.

יעקב מרגי: אני בכלל הייתי חושב פעמים אם להעלות אדם עם מוגבלות ברמת סיכון כזו או אחרת, אבל זו לא השאלה.

יעקב מרגי: צריך לשים את האיזונים, אם לא היינו מחריגים עכשיו את האנשים עם מוגבלויות, השאלות לא היו צפות בכלל.

יעקב מרגי: לפעמים האויב של הטוב הוא הטוב ביותר.

הר טוב: זה עלה בעקבות דרישה שלנו.

יעקב מרגי: בסדר, עכשיו את תוקעת את זה וזה לא יהיה.

יעקב מרגי: אולי נחזור למה שהיה קודם ונשאיר 50%?

יעקב מרגי: אני לא רוצה להרבות תחלואה ואז לא יעלו לא אנשים עם מוגבלות ולא אנשים בכלל.

יעקב מרגי: אני קשוב ורגיש לבעיות של אנשים, אבל צריך גם לדעת לשים את האיזונים.

אורלי פרומן: רציתי לומר משהו על הנושא באופן כללי ויכול להיות שזה לא התיקון כרגע אלא לעתיד.

אורלי פרומן: חייבים, כמו בהרבה מדינות בעולם, לתת עדיפות בעלייה.

אורלי פרומן: בשדות תעופה מעלים קודם כל את האנשים הנכים, אחר כך אנשים עם עגלות ואחר כך את כל השאר.

אורלי פרומן: אותו דבר צריך להיות גם בתחבורה ציבורית.

אורלי פרומן: הערה נוספת לגבי הבקשה, אנחנו פה כי שיקולי הבריאות בעקבות מגפת הקורונה הם שיוצרים את המגבלה.

אורלי פרומן: אז עוד בן אדם זה לא מסכן?

יעקב מרגי: משרד התחבורה ומשרד הבריאות, אני אאשר את התקנות האלה היום, אבל אם נידרש להארכות נוספות, תצטרכו להתייחס לשאלות האלה.

יעקב מרגי: כפי שהאדם עם המוגבלות מתועדף בתורים, תמצאו את הפתרון המשפטי לתעדף אותו גם בתחבורה ציבורית.

יעקב מרגי: זה לא יעבור בפעם הבאה בלי התעדוף הזה ובלי המענה של המלווה.

טלי פלוסקוב: אני כבר אומרת גם למשרד הבריאות וגם למשרד התחבורה, התקנות שנאשר בוועדת העבודה והרווחה תהיינה צמודות בזמן בדיוק לתקנות האלה.

טלי פלוסקוב: כל עוד התקנות האלה תהיינה בתוקף, אנחנו נאשר.

יעקב מרגי: מי בעד אישור התקנות?

יעקב מרגי: התקנות אושרו.

יעקב מרגי: התקנות אושרו.

יעקב מרגי: תודה רבה הישיבה נעולה.